Bill Clinton o hvatanju lidera Al-Qaide
Nisam uhvatio bin Ladena, ali sam barem pokušao, što je razlika između mene i nekih drugih, uključujući sve one koji pripadaju desnom k
Studio Washington je prenoio dio intervjua sa bivšim američkim predsjednikom Billom Clintonom datog TV kući Fox tokom koje se razvila vrlo vruća debata po pitanju koliko je bivši američki predsjendik uradio po pitanju hvatanja terorističkog lidera Osame bin Ladena i uništenja Al Qaide. CLINTON: Država nikada nije imala sveobuhvatnu anti-terorističku operaciju sve dok ja nisam došao, te ako me želite kritizirati i za jednu stvar, možete me kritizirati za sljedeće. Nakon napada na američki razarač USS Cole 2000. godine imao sam borbeni plan za Afganistan, zbacivanje Talibana i sveobuhvatan napad i potragu za bin Ladenom. Međutim, nama su bile potrebna prava na korištenje baza u Uzbekistanu, što smo i dobili nakon 11. septembra. CIA i FBI su odbili da potvrde da je bin Laden bio odgovoran dok je bio tamo, oni su odbili to potvrditi. To je značilo da sam trebao poslati nekoliko stotina pripadnika specijalnih snaga i helikoptere koji bi dopremali gorivo po noći, što nije zabilježila niti komisija koja je istraživala događaje od 11. septembra. Izvještaj te komisije je također bio politički dokument. Jedino što tražim je da svi oni koji misle da nisam učinio dovoljno pročitaju knjigu Richarda Clarka. WALLACE: Smatrate li da ste učinili dovoljno? CLINTON: Ne, jer nisam uhvatio bin Ladena, ali sam barem pokušao, što je razlika između mene i nekih drugih, uključujući sve one koji pripadaju desnom krilu i koji me sada napadaju. Oni me ismijavaju zbog toga što sam pokušao, a oni su imali osam mjeseci na raspolaganju i nisu ništa pokušali. Ja sam pokušao i nisam uspio. Da li me to napadate na vaš konzervativan način? WALLACE: Samo sam vas upitao legitimno pitanje. Zar ne mislite da je tako? CLINTON: To je potpuno legitimno pitanje, ali ja želim da znam koliko ste ljudi u Bushovoj administraciji upitali ovo pitanje. Želim znati koliko ste ljudi u Bushovoj administraciji upitali zbog čega ništa nisu učini po pitanju napada na Cole. Želim znati koliko ste ljudi pitali zašto je otpušten Dick Clark? WALLACE: Da li ikada gledate FOX news, gospodine? CLINTON: Ne vjerujem da ste ih to pitali. WALLACE: Postavljamo mnoga pitanja. CLINTON: To pitanje nsite postavili, zar ne? Chris, recite istinu. WALLACE: U odnosu na Irak i Afganistan mogu se postaviti brojna pitanja. CLINTON: Da li ste ikada postavili to pitanje. Ugovorili ste ovaj intervju da vam vaši gledatelji ne bi uputiti kritike i jer vaš vlasnik kompanije Rupert Murdock podržava moju inicijativu o klimatskim promjenama, a vi ste ovdje došli sa lažnom namjerom i rekli ste da ćete pola vremena intervjua pitati pitanja o tome šta smo uradili da sakupimo sedam milijardi dolara u tri dana od 215 različitih strana, a to vas nije briga. WALLACE: Predsjedniče Clinton, ako pogledate, polovica pitanja se tiču toga. Nisam mislio da će vas ovo toliko razljutiti. CLINTON: Vi ste to potakli, jer mi niste postavili pošteno pitanje i jer me pitate pitanja koja ne postavljate drugoj strani.